તેમણે ઉત્તર આપ્યો કે લગ્નમાં અવશ્ય પધારશે, પરંતુ જમશે નહીં. તે આવ્યા. મેં તેમને વિનંતી કરી કે સાહેબ આપ આવ્યા છો તો જે કંઇ અનુકૂળ લાગે તે વાનગી જમશો તો મને ઘણો જ આનંદ થશે. એ તો ગયા, પણ દરવાજા પર સ્વાગત કરવા ઊભેલ મારા મિત્રને મારા જોગ સંદેશો આપતા ગયા હતા કે વિનોદભાઇને કહેજો કે મેં ડિશ લીધી નથી. આ સમાચાર તેમણે મને રાજી કરવા કહ્યા હશે કે પછી મને એવો ઇશારો કર્યો હશે કે મેં તમારી જેટલા રૂપિયાની ડિશ બચાવી તેટલી રકમ મારા ચાંલ્લા પેટે જમા લઇ લેજો!